
                       16.01.2006.a. nr 3.1-19/10
  

Õiend
 

Vastavalt Põhikooli- ja gümnaasiumiseaduse (RT I 1993, 63, 892; 1999, 42, 497; 79, 730; 2000, 33, 195; 54, 349; 95, 611; 2001, 50, 288; 75, 454; 2002, 25, 144; 34, 205; 53, 336; 57, 359; 61, 375; 63, 389; 64, 393; 90, 521; 2003, 21, 125; 2004, 27, 180; 30, 206; 41, 276; 56, 404; 2005, 54, 431) § 49 lõike  2 ja lõike 4 punktile 2
Olukorra analüüs

 
Narva linna arengukavas aastateks 2004-2007 lõigus „Haridus” nähakse ette haridusasutuste võrgu korrastamist. Antud teesi püstitamine on tingitud ühelt poolt haridusasutuste reorganiseerimise vajadusest ning teiselt poolt majanduslikest ja demograafilistest muutustest. 

Hariduse reorganiseerimisprotsess määratletakse järgmiste dokumentidega:

1. Põhikooli ja gümnaasiumi riiklik õppekava 
2. Riiklik programm „Integratsioon Eesti ühiskonnas 2000-2007” 
3. Narva arengukava aastateks 2004-2007” 
4. Narva munitsipaalharidussüsteemi arengukava aastateks 2005-2007” 
Uuendamise läbivaks ideeks on võrdsete tingimuste ja võimaluste loomine seadusandlikul tasandil igale lapsele tema oskustele ja võimetele vastava hariduse saamiseks. 

Hariduse arengu toetamiseks on vaja investeeringuid. Vastavalt Eesti Vabariigi Haridusseaduse § 7 punktile 2 on kohalike omavalitsuste pädevuses tagada oma halduspiirkonna munitsipaalharidusasutuste majanduslik teenindamine ja finantseerimine. 
Vaatamata sellele, et haridus on üheks Narva linna prioriteediks, võib lahendada haridussüsteemis lisainvesteeringutega seotud probleeme eelkõige siseressursside otstarbekohase kasutamise arvelt ja alles seejärel teiste allikate arvelt.  See on üks põhjus haridusasutuste võrgu korrastamiseks, teine põhjus on demograafilise olukorra muutus Narvas.

 

Haridusasutuste võrgu korrastamine eeldab järgmiste asjaolude analüüsi:

 

1. 1.      Demograafiline olukord Narvas ja selle mõju haridussüsteemile

2. 2.      Linna territooriumil asuvate koolide arvu vastavus õpilaste arvuga

3. 3.      Koolide paiknemine linna territooriumil

4. 4.      Õpilase maksumus koolide lõikes 

 

Demograafilise olukorra analüüs Narva linnas näitab, et ajavahemikul 1988.-2004.a. on sündimus langenud 53,4% võrra, st vähenes 2,1 korda (tabel 1). See on viinud õpilaste arvu vähenemisele Narva linna koolides. 1999.-2005.a on jooksul õpilaste arv Narva linna koolides vähenenud 30,7% ehk 3330 õpilase võrra. Prognoosi järgi aastatel 2005-2010 väheneb õpilaste arv veel 13,5% võrra (tabel 2).

Kui ajavahemikul 1999.-2005.a vähenes kõige rohkem algastmes õppivate õpilaste arv (34,2%), siis kuni 2010.a toimub gümnaasiumiastmes õppivate õpilaste arvu järsk vähenemine (50,6%), sest gümnaasiumiklassidesse lähevad madalaima sündimusega aastatel sündinud lapsed. 

Õpilaste arvu vähenemine viib õppekoha maksumuse kasvuni eelkõige majanduskulude arvelt, sest täielikult komplekteeritud klasse on koolides tunduvalt vähem kui koolil täituvuse ressurssi. 

 

Põhjendamine

 
Seoses ülalpool esitatuga on ootuspärane püstitada küsimus, kas koolide arv vastab õpilaste arvule. Antud probleemi lahendamist on võimalik teostada koolivõrgu reorganiseerimise teel. 

Käsitledes koolivõrgu reorganiseerimise küsimust lähtub Kultuuriosakond järgmistest kriteeriumitest:

1. 1.      Koolide paiknemine ja võimalus saada haridust igas linnaosas

2. 2.      Läbiviidud ümberkorraldamine ei halvenda laste õppimistingimusi 

3. 3.      Ühe õpilase maksumus. Koolide täituvus

4. 4.      Võimalus rakendada tööle õpetajaid ja personali

5. 5.      Ümberkorraldamise tagajärjel vabanevad materiaalsed ressursid

6. 6.      Koolihoone kasutamise perspektiiv   

 
Arvestades antud kriteeriume peame vajalikuks alates õppeaastast 2006/2007 lõpetada Juhkentali kooli tegevus Kreenholmi Gümnaasiumiga ühinemise teel.

Juhkentali kool asub linna keskses osas. Selles linnaosas on kokku 5 kooli: Kesklinna Gümnaasium, Eesti Gümnaasium, Vanalinna Riigikool, Juhkentali Kool, Õigeusu Humanitaarkool (erakool), sh on Kesklinna Gümnaasium  ja Juhkentali kool oma teeninduspiirkonnaga õppeasutused. Teised koolid on teeniduspiirkonnata ning  võtavad vastu kogu linna territooriumil elavaid lapsi. 

Juhkentali kool paikneb selles rajoonis, kuhu viimastel aastatel on tekkinud palju kontoreid ja kommertsettevõtteid. Kooli teeninduspiirkonnas elab vähe kooliealisi lapsi, seepärast tekkisid viimasel viiel aastal esimeste klasside komplekteerimisel probleemid, õppeaastal 2005/2006 1. klassi ei avatud (tabel 3). Viimase 5 aasta jooksul vähenes õpilaste arv 40,4% võrra, 2005./2006. õa oli koolis 2.-12. klassis kokku 243 õpilast seisuga 10.09.2005.a., vastavalt EHIS andmetele seisuga 10.01.2006.a. on koolis 231 õpilast (tabel 4, 5). Põhikooli keskmine täituvus Juhkentali koolis on 16,33 (minimaalne  linnas), samas keskmine linnas on 22,33. Koolihoone on mõeldud umbes 600 õpilase jaoks, seega ei ole käesoleval ajal koolihoone isegi mitte pooleldi täis. Samuti õppepindala ruutmeetrite järgi ühe õpilase kohta on Juhkentali koolil üks kõrgeimatest näitajatest linna munitsipaalkoolide hulgas – 5,4 m² ühe õpilase kohta. Keskmine näitaja riigis on 2,2 m² ja linnas 3,85 m² (tabel 5). Lisaks sellele on koolis minimaalne klasside arv – 12 (tabel 5) ja minimaalne õpilaste arv ühe pedagoogi ametikoha kohta – 13,25, samal ajal linnas on 14,89 õpilast ühe pedagoogi peale, välja arvatud Eesti Gümnaasiumis ja Paplimäe Koolis.

 

 
 
Finantsid

 

1. Õpilaskoha maksumus

Õpilaste arvu vähenemine viib õpilaskoha maksumuse tõstmiseni. See näitaja muutus Juhkentali Koolis viimase viie aasta jooksul (tabel 6) ja hetkel moodustub 21 100 krooni, mis on kõrgeim näitaja võrreldes linna teiste munitsipaalkoolidega, kus on keskmine õpilaskoha maksumus 16 700 krooni, välja arvatud Eesti Gümnaasium ja Paplimäe Kool.

2. Juhkentali Kooli reorganiseerimiseks vajalikud vahendid (tabel 6)

Juhkentali Kooli reorganiseerimiseks läheb vaja 1,6 mln krooni

Finantsvahendite kokkuhoid Juhkentali Kooli reorganiseerimiselt on 2007.aastal umbes 5,2 mln krooni (tabel 6).

 

Õpilased 

 
Pärast 2005./2006. õppeaasta lõppu, sh 9. ja 12. klassi vilistlased, 231 õpilasest jääb Juhkentali Kooli 165 õpilast, neist 54 – gümnaasiumisse, 111 – põhikooli, kes viiakse üle Kreenholmi Gümnaasiumi. 

 

Kaadrid

 
1. Pedagoogid

 

Käesoleval ajal töötab Juhkentali Koolis 31 pedagoogi.

Nende hulgas on 2 koolijuhtkonna esindajat: koolidirektor ja direktori asetäitja õppe-kasvatuslikul alal, kes on praktiseerivad pedagoogid. Kaks ilma pedagoogilise koormuseta pedagoogi täidavad abipersonali (raamatukoguhoidja ja laborant) ülesannet, kahel pedagoogil on ajutine tööleping, üks pedagoog on lapsehoolduspuhkusel, üks pedagoog saab seisuga 23.04.2006.a. 65aastaseks. Kooli koosseisus 7 pedagoogi õpetab teistes koolides.

Keskmine õpetajate vanus on vahemikus 40-45 eluaastat (tabel 7, EHIS-i andmed)

 

1.1. Kvalifikatsioon ja töörakendus

 

33 pedagoogist 30 kvalifikatsioon vastab täiesti kõikidele aineõpetajatele esitatud nõuetele  (tabel 7, EHIS-i andmed).

Seisuga 31.08.2006. a linna koolides võib vabastada 16 õpetaja ametikohta 65aastaste õpetajate vallandamise arvelt (tabel 9,  EHIS-i andmed). Analüüsides õpetajate vabanevaid ametikohti ja vabade kohtade olemasolu, võib väita, et alates 01.09.2006.a. on võimalik rakendada tööle 20 õpetajat Juhkentali koolist (tabel 10, 11).

 

2. Abipersonal

 

Käesoleval ajal  on koolis 16 selle rühma kuuluvat inimest (tabel 8, 12). 

Majandusjuhataja -1
Sekretär-asjaajaja -1

Laborant -1

Remonditööline -2
Koristaja -8
Majahoidja -1
Valvur -2

Nendest on võimalik rakendada tööle sekretär-asjaajajat. Reorganiseerimise jooksul tekkivatele vabadele kohtadele rakendatakse kooli abipersonal.   
 

Juhkentali Kooli vara

 
Juhkentali Kooli vara koosneb kahest peamisest hoonest: koolihoonest ja töökojast ning inventarist, mille edaspidise kasutamise suhtes otsustatakse vastavalt Narva kohaliku omavalitsuse õigusaktidele ning kehtivale seadusandlusele.

 

Kokkuvõte

 
Lähtudes ülalpool nimetatud asjaoludest osutub Juhkentali Kooli reorganiseerimine ühinemise teel Kreenholmi Gümnaasiumiga põhjendatud ja otstarbekaks. See võimaldab tagada õppeprotsessi katkestamatust ja järjepidevust, hoida Narva linna haridusasutuste võrgu terviklikkust, lahendada valutult töörakendusega seonduvaid probleeme ja vähendada kooli ülalpidamisega seotud finantskoormust linna eelarvele.

Vastavalt Põhikooli- ja gümnaasiumiseaduse § 49 punktile 2 korraldab ja kujundab munitsipaalkooli linnavolikogu otsusel ümber linnavalitsus, arvestusega, et sellest on võimalik teavitada kirjalikult Haridus- ja Teadusministeeriumi, maavanemat, kooli, lapsevanemaid (eestkostjaid, hooldajaid) ja õpilasi vähemalt kuus kuud enne uue õppeaasta algust.

Vastavalt Põhikooli- ja gümnaasiumiseaduse § 49 lõige 4 punktile 2 liidetav kool, mis on Juhekntali Kool, lõpetab tegevuse.
Õppeperiood eksamiperioodi arvestusega lõpeb Juhkentali Koolis 20.06.2006.aastal. 

Reorganiseerimise teostamise jaoks on vaja aega, seepärast on 31.08.2006.a. põhjendatud Juhkentali Kooli tegevuse lõpetamise kuupäev.

 

 

Järeldused

 
1. Peame otstarbekohaseks ja põhjendatuks otsuse langetamist Juhkentali Kooli reorganiseerimise kohta vastavalt Põhikooli- ja gümnaasiumiseaduse § 49 punktile 2;

2. Lõpetada Juhkentali Kooli tegevus 31.08.2006.a. vastavalt Põhikooli- ja gümnaasiumiseaduse § 49 lõige 4 punktile 2.

  
Lugupidamisega
 

Viktoria Lutus

Juhataja

